Saatja kuupäev	20.05.2024	
Kellelt	Riigi Kaitseinvesteeringute Keskus	
Kellele		
Pealkiri	Lüganuse valla Kiviõli Keemiatööstuse tööstusjäätmete prügila detailplaneeringu ja KSH aruande eelnõu	

Kaitsevägi

Meie: 20.05.2024 nr 4-4/24/2057-2

Lüganuse Vallavalitsus korraldab Kiviõli keemiatööstuse tööstusjäätmete prügila detailplaneeringu ja selle keskkonnamõjude strateegiline hindamise (KSH) aruande eelnõu avaliku väljapaneku.

Kiviõli Keemiatööstuse OÜ olemasoleva prügila mahu ammendumise tõttu on ettevõtte tegevuse jätkumiseks vajalik prügila laiendamine. Detailplaneeringu eesmärk on tööstusjäätmete prügilale vajaliku ala määramine, ehitusõiguse andmine prügila laiendamiseks ning katastriüksuste maakasutuse muutmine jäätmehoidla maaks. Planeeringuga lahendatakse tööstusjäätmete prügila laiendamiseks vajaminev ala, kruntide moodustamine, krundi ehitusalade määramine, krundi ehitusõiguse määramine ning vajalike servituutide seadmine.

Ehitusõigusega antakse võimalus rajada rajatisi. Rajatiste all mõistetakse tööstusjäätmete prügilat, ühtlustustiike ning neid teenindavaid rajatisi. Suurim lubatud rajatiste kõrgus on 145,00 m (abs).

Planeeringuga on haaratud järgmised katastriüksused: Sonda tee 11 (katastritunnus 30901:001:0005, tootmismaa), Sonda tee 11a (30901:001:0009, tootmismaa), Sonda tee 13 (30901:001:0001, tootmismaa), Sonda tee 15 (30901:001:0015, tootmismaa) Sonda tee 17 (30901:001:0016, üldkasutatav maa), Sonda tee 19 (30901:001:0013, jäätmehoidla maa), Sonda tee 23 (30901:001:0014, tootmismaa), Sonda tee 25 (30901:001:0019, üldkasutatav maa) ja Kivipõllu (44201:001:0934, tootmismaa). Planeeritava ala kogupindala on ca 1,22 km2.

Palume Kaitseväel tutvuda Lüganuse valla Kiviõli Keemiatööstuse tööstusjäätmete prügila detailplaneeringu ja KSH aruande eelnõuga ning esitada oma arvamus / ettepanekud materjalide kohta Riigi Kaitseinvesteeringute Keskusele hiljemalt 04.06.2024 Kui nimetatud kuupäevaks ei ole arvamusi või ettepanekuid laekunud, siis loeme, et Kaitseväel ei ole ettepanekuid esitatud materjalide kohta.

Lugupidamisega

Priit Alekask
planeeringute ja riigikaitseliste ehitiste töövõime projektijuht
717 0536; +372 53871440